2

PATVIRTINTA
Telšių socialinių paslaugų centro direktoriaus 
2025 m. kovo 26 d. įsakymu Nr. V – 534

			
TELŠIŲ SOCIALINIŲ PASLAUGŲ CENTRO GLOBOS CENTRO GLOBĖJO (RŪPINTOJO) PARINKIMO KOMISIJOS DARBO REGLAMENTAS

I SKYRIUS
BENDROSIOS NUOSTATOS
1. Telšių socialinių paslaugų centro globos centro (toliau – Globos centras) Globėjo (rūpintojo) parinkimo komisijos darbo reglamentas (toliau – Reglamentas) nustato Globėjo (rūpintojo) parinkimo komisijos (toliau – Komisija), kuri parenka pasirengusį globoti (rūpinti) asmenį, Globos centro budintį ar nuolatinį globotoją ar šeimyną, darbo organizavimo tvarką.
2. Reglamento tikslas – nustatyti Komisijos sudarymo, veiklos organizavimo ir sprendimų priėmimo tvarką, siekiant užtikrinti skaidrų, objektyvų ir vaiko geriausius interesus atitinkantį globėjo (rūpintojo) parinkimo procesą.
3. Sprendimai dėl globėjo (rūpintojo) parinkimo priimami vadovaujantis vaiko interesų pirmumo principu.
4.	Reglamentas parengtas vadovaujantis Lietuvos Respublikos civiliniu kodeksu, Lietuvos Respublikos civilinio proceso kodeksu, Vaiko globos organizavimo nuostatais, patvirtintais Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“ (toliau – Vaiko globos organizavimo nuostatai).
5. Komisijos funkcijos suprantamos taip, kaip yra apibrėžtos Vaiko globos organizavimo nuostatuose. 
6. Reglamente vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos civilinio proceso kodekse, Lietuvos Respublikos vaiko teisių apsaugos pagrindų įstatyme, Lietuvos Respublikos socialinių paslaugų įstatyme, Lietuvos Respublikos šeimynų įstatyme ir Vaiko globos organizavimo nuostatuose. 

II  SKYRIUS
KOMISIJOS SUDĖTIS IR SUDARYMAS

7. Komisija sudaroma 1 metams Vaiko globos organizavimo nuostatų nustatyta tvarka.
8. Komisiją sudaro 6 nariai, iš kurių 2 atstovus deleguoja savivaldybės administracija (toliau - Savivaldybė), 2 Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities vaiko teisių apsaugos skyriaus (toliau  Tarnybos teritorinis skyrius) ir globos centras, kurio bent vienas atstovas turi būti globėjų ir įtėvių rengimo specialistas. Visi Komisijos nariai turi vienodą balsavimo teisę. 
9. Telšių socialinių paslaugų centro direktorius ar jo įgaliotas asmuo ne vėliau kaip iki einamųjų metų gruodžio 31 d. raštu kreipiasi į Tarnybos teritorinį skyrių ir į Savivaldybę dėl atstovų delegavimo į Komisiją. 
10. Telšių socialinių paslaugų centro direktorius ar jo įgaliotas asmuo deleguoja į Komisiją 2 atstovus, bei skiria asmenį Komisijos sekretoriaus funkcijoms atlikti, kuris neturi balsavimo teisės.
11. Globos centras, gavęs Tarnybos ir Savivaldybės deleguojamus į Komisiją atstovus, organizuoja posėdį, kurio metu išrenkamas Komisijos pirmininkas. Atvejais, kai Komisijos pirmininkas nedalyvauja Komisijos posėdyje, Komisijos nariai balsavimo būdu išrenka vieną iš Komisijos narių, kuris posėdžio metu vykdys Komisijos pirmininko funkcijas.
12. Telšių socialinių paslaugų centro direktorius ar jo įgaliotas asmuo, įvykus Komisijos rinkimams, įsakymu tvirtina Komisijos personalinę sudėtį ne vėliau kaip iki kiekvienų kalendorinių metų sausio 31 d.
13. Telšių socialinių paslaugų centro direktorius ar jo įgaliotas asmuo paskiria posėdžio metu informaciją pristatantį Globos centro darbuotoją (toliau – Informaciją pristatantis asmuo), kuris (-ie) atliks veiksmus, numatytus Reglamento IV skyriuje. 
14.	Komisijos pirmininkas, Komisijos nariai ir Komisijos sekretorius pasirašo konfidencialumo pasižadėjimą ir nešališkumo deklaraciją (1 ir 2 priedai), įsipareigodami neatskleisti asmens duomenų ir konfidencialios informacijos, sužinotos Komisijos posėdžio metu, bei nusišalinti, atsiradus viešų ir privačių interesų konfliktui. Konfidencialumo pasižadėjimas ir nešališkumo deklaracija pasirašoma vieną kartą prieš dalyvaujant pirmajame Komisijos posėdyje ir pateikiama Komisijos sekretoriui. 
15. Informaciją pristatantis asmuo pasirašo konfidencialumo pasižadėjimą (1 priedas), įsipareigodamas neatskleisti asmens duomenų ir konfidencialios informacijos, sužinotos Komisijos posėdžio metu.
16.	Komisijos pirmininkas, Komisijos nariai, Komisijos sekretorius ir Informaciją pristatantis asmuo už konfidencialumo pasižadėjime ir (ar) nešališkumo deklaracijoje nustatytų elgesio normų pažeidimus atsako teisės aktų nustatyta tvarka.
17. Komisija savo darbe vadovaujasi Lietuvos Respublikos įstatymais, Lietuvos Respublikos Vyriausybės nutarimais, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) ir kitais teisės aktais.

III SKYRIUS
KOMISIJOS PIRMININKO, SEKRETORIAUS IR NARIŲ FUNKCIJOS

18. Komisijos pirmininkas:
18.1. pirmininkauja Komisijos posėdžiams;
18.2. dalyvauja Komisijos posėdžiuose ir balsuoja priimant sprendimus;
18.3. pristato Komisijos posėdžio darbotvarkę ir svarstomus klausimus;
18.4. užtikrina, kad Komisijos veikla būtų skaidri ir sprendimai neprieštarautų teisės aktams;
18.5. pasirašo Komisijos dokumentus;
18.6. atlieka veiksmus, nustatytus Vaiko globos organizavimo nuostatuose.
19. Komisijos sekretorius:
19.1. organizuoja Komisijos darbą ir sudaro jos posėdžių darbotvarkes; 
19.2. suderinęs su Komisijos pirmininku posėdžio datą, vietą ir laiką, praneša Komisijos nariams ir šaukia Komisijos posėdį;
19.3. rengia Komisijos posėdžio protokolą, sprendimą ir pasirašo juos, bei supažindina su jais Komisijos narius;
19.4. atsako už Komisijos dokumentų saugojimą ir sistemina surinktą medžiagą.
20. Komisijos nariai:
20.1. dalyvauja Komisijos posėdžiuose ir balsuoja priimant sprendimus;
20.2. posėdžio metu teikia savo srities įžvalgas, rekomendacijas ir argumentuotus pasiūlymus;
20.3. vertina pateikiamą informaciją apie vaiką ir galimą pasirengusį globoti (rūpinti) asmenį, Globos centro budintį ar nuolatinį globotoją, šeimyną ar globos instituciją;
20.4. Komisijos pirmininkui nedalyvaujant, jo funkcijas laikinai perima balsavimo būdu išrinktas vienas iš posėdyje dalyvaujančių Komisijos narių. 

IV SKYRIUS
KOMISIJOS DARBO ORGANIZAVIMAS

21. Komisijos darbo forma – posėdžiai.
22. Komisijos posėdžiai yra organizuojami per vieną darbo dieną nuo Globos centro kreipimosi į Komisiją dienos.
23. Komisijos posėdžiai gali būti organizuojami tiesiogiai, nuotolinėmis vaizdo ryšio priemonėmis arba mišriuoju būdu. 
24. Komisijos sekretorius, suderinęs su Komisijos pirmininku, elektroniniu paštu praneša Komisijos nariams apie Komisijos posėdžio datą, vietą ir laiką. Pranešime nurodo vaiko vardą, pavardę, gimimo metus, kuriam bus parenkamas globėjas (rūpintojas), Komisijos posėdžio formą bei, esant poreikiui, pateikia vienkartinę prisijungimo nuorodą prie posėdžio.
25. Komisijos posėdis laikomas teisėtu, kai jame dalyvauja daugiau kaip pusė Komisijos narių, įskaitant Komisijos pirmininką arba paskirtą Komisijos pirmininko pareigas vykdantį Komisijos narį. Komisijos nariai, gavę informaciją apie organizuojamą Komisijos posėdį, kuo greičiau, bet ne vėliau kaip kitą darbo dieną, informuoja Komisijos sekretorių apie savo dalyvavimą arba nedalyvavimą posėdyje.
26. Komisijos posėdžio metu Informaciją pristatantis asmuo pateikia informaciją apie: 
26.1. Globos centro atliktus veiksmus, siekiant surasti vaikui globoti (rūpinti) norintį asmenį, Globos centro budintį ar nuolatinį globotoją, šeimyną ar vaikų globos instituciją.
26.2. vaiką, kuriam yra parenkamas globėjas (rūpintojas), nurodant: 
26.2.1. vardą, pavardę, gimimo metus, tautybę, kalbą, kuria bendrauja vaikas, gyvenamąją vietą;
26.2.2. informaciją apie vaiko sveikatą, sutrikimus bei reikalingą pagalbą;
26.2.3. informaciją apie specifinius vaiko poreikius ir (ar) specialiuosius ugdymo poreikius, jeigu yra žinoma;
26.2.4. informaciją apie vaiko tėvus, jų sveikatą, priklausomybes ir kitą svarbią informaciją, jei ji žinoma;
26.2.5. informaciją apie galimo globoti (rūpinti) vaiko brolius ir seseris, jeigu yra žinoma;
26.2.6. informaciją apie vaiko giminaičius ir (ar) kitus asmenis, su kuriais vaikas turi emocinį ar socialinį ryšį, jeigu yra žinoma.
26.3. Pasirengusį globoti (rūpinti) asmenį, Globos centro budintį ar nuolatinį globotoją arba šeimyną, nurodant informaciją apie:
26.3.1. asmens amžių;
26.3.2. Išvados dėl fizinio asmens, norinčio tapti vaiko globėju (rūpintoju), šeimynos steigėju, dalyviu, pasirengimo vaiko globai (rūpybai), šeimynos veiklai (toliau – Išvada) pasirengimo ir (ar) atnaujinimo datą;
26.3.3. kai parenkamas Globos centro budintis ar nuolatinis globotojas, informaciją apie vykdomos veiklos kokybę (jeigu tokia informacija turima);
26.3.4. anksčiau pateiktus pasiūlymus globoti (rūpinti) vaiką ir atsisakymo priežastis (nenurodant vaiko duomenų);
26.3.5. šeimoje augantį (-čius) biologinį (-ius), globojamą (-us) (rūpinamą (-us)), prižiūrimą (-us), įvaikintą (-us) vaiką (-us);
26.3.6. kitus kartu gyvenančius asmenis ir jų amžių;
26.3.7. asmens motyvaciją globoti (rūpinti) vaiką;
26.3.8. lūkesčius;
26.3.9. sveikatą;
26.3.10. gyvenimo sąlygas;
26.3.11. gyvenimo būdą;
26.3.12. galimybę patenkinti vaiko poreikius;
26.3.13. požiūrį ir pasirengimą dėl bendravimo su vaiko tėvais bei giminaičiais;
26.3.14. bendradarbiavimą su globos (rūpybos) priežiūrą vykdančia institucija bei paslaugas teikiančiomis įstaigomis;
26.3.15. Išvados rezoliucinę dalį.
26.4. Jei, išnaudojus visas galimybes, nenustatomas fizinis asmuo, galintis globoti (rūpinti) vaiką, budintis globotojas, šeimyna, vaikui parenkama vaikų globos institucija. Kai, išnaudojus visas galimybes, vaikui nustatyti globą (rūpybą) vaiko nuolatinės gyvenamosios vietos savivaldybėje, vaikui parenkamas globos centras arba vaikų globos institucija, veikiantys kitos nei vaiko gyvenamoji vieta savivaldybės teritorijoje, toks galimo vaiko globėjo (rūpintojo) parinkimas iki Rekomendacijos pateikimo Tarnybos teritoriniam skyriui raštu suderinamas tarp savivaldybių administracijų, kurioje nustatytas be tėvų globos likęs vaikas ir kurios teritorijoje veikia globos centras ar vaikų globos institucija, siekiant užtikrinti reikiamų paslaugų teikimą ir jų finansavimą. Jeigu vaikui parenkama kitos savivaldybės teritorijoje veikianti šeimyna, veikiama Šeimynų įstatymo 3 straipsnio 4 dalyje nustatyta tvarka.
27. Nustačius galimą globėją (rūpintoją), kuris buvo parengtas kitame Globos centre, į posėdį kviečiamas Išvadą parengusio Globos centro Tarnybos atestuotas asmuo arba kitas paskirtas Globos centro atstovas.
28. Į Komisijos posėdį gali būti kviečiami kitų įstaigų atstovai, turintys reikšmingos informacijos apie vaiką, kuriam yra parenkamas globėjas (rūpintojas), jo tėvus ar šeimą (toliau – Kviestinis asmuo).
29. Kviestinis asmuo Komisijos posėdžio metu pasirašo konfidencialumo pasižadėjimą (3 priedas), pristato turimą informaciją, atsako į Komisijos narių klausimus, tačiau nedalyvauja diskusijų ir svarstymo etapuose.
30. Kviestinis asmuo už konfidencialumo pasižadėjime nustatytų elgesio normų pažeidimus atsako teisės aktų nustatyta tvarka.
31. Komisija savo funkcijoms atlikti turi teisę neatlygintinai gauti informaciją apie asmenis, pasirengusius globoti (rūpinti) likusį be tėvų globos vaiką, iš kitų įstaigų, organizacijų, kad parinktų labiausiai vaiko interesus atitinkantį globėją (rūpintoją). Globos centrui kreipiantis dėl informacijos, teikiamas rašytinis prašymas, kuriame nurodomas prašomų duomenų gavimo pagrindas, jų naudojimo tikslas, teikimo būdas ir duomenų apimtis, įvardijant aplinkybę, reikšmingą parenkant labiausiai vaiko interesus atitinkantį globėją (rūpintoją), šiai aplinkybei nustatyti reikalingi duomenys, asmens, pasirengusio globoti (rūpinti) likusį be tėvų globos vaiką, kurio duomenų prašoma, vardas, pavardė, gimimo data, arba tai, kad duomenys gaunami duomenų teikimo sutartyse nustatyta tvarka. 

V SKYRIUS
KOMISIJOS SPRENDIMŲ PRIĖMIMAS IR ĮTVIRTINIMAS

32. Komisijos nariai, Globos centro atstovui pristačius informaciją apie vaiką, kuriam yra parenkamas globėjas (rūpintojas), globoti (rūpinti) norintį asmenį, Globos centro budintį ar nuolatinį globotoją, šeimyną ar vaikų globos instituciją, bei išklausius Kviestinį (-ius) asmenį (-is), įvertina pateiktą informaciją ir priima sprendimą parinkti pasirengusį globoti (rūpinti) asmenį, Globos centro budintį ar nuolatinį globotoją, šeimyną ar vaikų globos instituciją, galintį geriausiai tenkinti tėvų globos netekusio vaiko poreikius, balsuodami žodžiu – „pritariu“ arba „nepritariu“.
33. Komisija sprendimą priima atviru balsavimu, posėdyje dalyvaujančių Komisijos narių balsų dauguma. Komisijos narių (įskaitant Komisijos pirmininką ar Komisijos pirmininko pareigas vykdantį Komisijos narį) balsams pasiskirsčius po lygiai, sprendžiamojo balso teisę turi Komisijos pirmininkas, o jam nesant, posėdžio metu išrinktas Komisijos narys, vykdantis Komisijos pirmininko funkcijas. Jeigu Komisijos narys nesutinka su sprendimu ir balsuoja prieš, jo atskiroji nuomonė, jo pageidavimu, įrašoma Komisijos posėdžio protokole.
34. Komisijos posėdžiai įforminami protokolu (4 priedas). 
35. Parengtas protokolas elektroniniu paštu suderinamas su visais Komisijos nariais ne vėliau kaip kitą darbo dieną nuo įvykusios Komisijos posėdžio datos.
36. Komisijos nariai, gavę derinti Komisijos posėdžio protokolo projektą, privalo elektroniniu paštu atsakyti Komisijos posėdžio sekretoriui bei kitiems Komisijos nariams, ar (ne) pritaria protokolui. 
37. Komisijos nario pateiktos pastabos ir (ar) nepritarimas Komisijos posėdžio protokolui laikomi priedu prie Komisijos posėdžio protokolo ir registruojami kartu. 
38. Komisijos pirmininkas, o jam nesant, posėdžio metu išrinktas Komisijos narys, vykdantis Komisijos pirmininko funkcijas, ir sekretorius pasirašo posėdžio protokolą, kuris registruojamas Globos centre.  
39. Galutinis Komisijos posėdžio sprendimas įtvirtinamas Sprendime dėl asmens, pasirengusio globoti (rūpinti) vaiką, Globos centro budinčio ar nuolatinio globotojo, šeimynos ar globos institucijos parinkimo vaikui, kuriam reikalingas globėjas (rūpintojas) (5 priedas), kuris yra registruojamas Globos centre.
40. Sprendimas dėl asmens, pasirengusio globoti (rūpinti) vaiką, Globos centro budinčio ar nuolatinio globotojo, šeimynos ar globos institucijos parinkimo vaikui, kuriam reikalingas globėjas (rūpintojas), yra pasirašomi Komisijos pirmininko, o jam nesant, posėdžio metu išrinkto Komisijos nario, vykdančio Komisijos pirmininko funkcijas,  ir sekretoriaus bei registruojami Globos centre. 
41. Sprendimas dėl asmens, pasirengusio globoti (rūpintis) vaiką, globos centro budinčio ar nuolatinio globotojo, šeimynos ar globos institucijos parinkimo vaikui, kuriam reikalingas globėjas (rūpintojas), pateikiamas Globos centrui, kuris teikia rekomendaciją kompetentingai institucijai.
42. Nustačius, kad sprendime yra rašymo apsirikimų arba aiškių gramatinių klaidų, kurių ištaisymas nekeičia sprendimo esmės, Komisija gali savo iniciatyva ar asmens (-ų), dėl kurių priimtas sprendimas, Globos centro, šeimynos ar vaikų globos institucijos prašymu pripažinti sprendimą netekusiu galios ir priimti naują, kuriame nurodomos priežastys, dėl kurių ankstesnis sprendimas yra laikomas negaliojančiu. Pripažinus sprendimą negaliojančiu, privaloma informuoti visas suinteresuotas šalis.
43. Asmuo, Globos centras, šeimyna ar globos institucija apie Komisijos sprendimą informuojami Vaiko globos organizavimo nuostatuose numatyta tvarka ir terminais.

VI SKYRIUS
KOMISIJOS NARIŲ NUSIŠALINIMAS
 
44. Komisijos pirmininkas ir Komisijos nariai privalo nusišalinti nuo pareigų: 
44.1. dėl galimo viešųjų ir privačiųjų interesų konflikto;
44.2. turėdami asmeninį interesą, galintį turėti įtakos nešališkam sprendimui;
44.3. esant darbinėms, finansinėms ar kitoms sąsajoms.
45. Komisijos nario nusišalinimas įtvirtinamas Komisijos posėdžio protokole.
46. Komisijos narys apie savo nusišalinimą turi pranešti Komisijos pirmininkui arba, jei pats yra Komisijos pirmininkas, – kitiems Komisijos nariams.
47. Nusišalinimas įforminamas Komisijos posėdžio protokole, nurodant nusišalinimo priežastį.
48. Jei Komisijos narys nusišalinimo neinicijuoja pats, bet kiti Komisijos nariai abejoja jo nešališkumu, Komisija gali priimti sprendimą dėl jo nušalinimo balsų dauguma.
49. Jei po nusišalinimo Komisijoje lieka pakankamas kvorumas, sprendimas priimamas įprasta balsavimo tvarka.
50. Jei kvorumas nebeišlieka, sprendimo priėmimas atidedamas, kol bus užtikrintas kvorumas.
51. Nu(si)šalinus Komisijos pirmininkui, Komisijos nariai išrenka narį, kuris vykdys Komisijos pirmininko funkcijas.

VII SKYRIUS 
BAIGIAMOSIOS NUOSTATOS

52. Už  Reglamento įgyvendinimo stebėseną, priežiūrą ir keitimą yra atsakingas Telšių socialinių paslaugų centro direktorius arba jo įgaliotas asmuo.
53. Reglamentas keičiamas Telšių socialinių paslaugų centro direktoriaus įsakymu.
54. Reglamento keitimai derinami su suinteresuotomis institucijomis. 
55. Reglamentas skelbiamas Globos centro svetainėje www.telsiuspc.lt
56. Komisijos dokumentai, konfidencialumo pasižadėjimai, deklaracijos, protokolai ir sprendimai saugomi Lietuvos Respublikos dokumentų ir archyvų įstatymo nustatyta tvarka pagal Lietuvos vyriausiojo archyvaro nustatytus terminus.


_____________












Globėjo (rūpintojo) parinkimo komisijos 
darbo reglamento 
1 priedas


GLOBĖJO (RŪPINTOJO) PARINKIMO KOMISIJOS 
PIRMININKO/ NARIO/ SEKRETORIAUS
KONFIDENCIALUMO PASIŽADĖJIMAS 

20__ m._____________ d. 

_________________
(vieta)

Aš, _______________________________________________________________________ 
(vardas ir pavardė, pareigų pavadinimas Globėjo (rūpintojo) parinkimo komisijoje (narys, sekretorius))

PASIŽADU:
1) užtikrinti informacijos konfidencialumą, saugoti ir tik teisės aktų nustatytais tikslais ir tvarka naudoti informaciją, kuri man taps žinoma Globėjo (rūpintojo) parinkimo komisijos posėdyje ir vykdant Globėjo (rūpintojo) parinkimo komisijos nario ar Globėjo (rūpintojo) parinkimo komisijos sekretoriaus veiklą;
2) man pateiktus dokumentus, kuriuose yra konfidencialios informacijos, saugoti tokiu būdu, kad tretieji asmenys neturėtų galimybės su jais susipažinti ir pasinaudoti, išskyrus teisės aktų nustatytus atvejus;
3) savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgysiu dalyvaudamas (-a) Globėjo (rūpintojo) parinkimo komisijos posėdyje ir vykdydamas (-a) Globėjo (rūpintojo) parinkimo komisijos nario veiklą.

Esu įspėtas (-a), kad, pažeidęs (-usi) šį pasižadėjimą, turėsiu atsakyti už savo veiklą pagal Lietuvos Respublikos įstatymus atlyginti padarytus nuostolius.
Susipažindamas (-a) su pateikta medžiaga ir susipažinęs (-usi) su ja įsipareigoju laikytis Lietuvos Respublikos asmens duomenų teisinės apsaugos įstatymo nuostatų ir gerbti asmenų teisę į privatų gyvenimą.
Man išaiškinta, kad konfidencialią informaciją sudaro visa su Globėjo (rūpintojo) parinkimo komisijos nagrinėjimu susijusi informacija, jeigu jos atskleidimas prieštarauja įstatymams ir daro žalą teisėtiems asmenų interesams.
Man išaiškinta, kad man artimi asmenys yra artimieji giminaičiai, svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris (kai partnerystė įregistruota įstatymų nustatyta tvarka), sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) ir mano įtėviai, įvaikiai, įbroliai, įseserės.
_________________________                                                         ______________________ 

(parašas)                                                                                (vardas ir pavardė)
_____________










Globėjo (rūpintojo) parinkimo komisijos
darbo reglamento 
2 priedas

NEŠALIŠKUMO DEKLARACIJA
20__ m._____________ d. Nr. ______
(data, numeris)

_________________
(vieta)

Aš, _______________________________________________________________________ 
(vardas ir pavardė, pareigų pavadinimas Globėjo (rūpintojo) parinkimo komisijoje (narys, sekretorius))

PASIŽADU:
1. Objektyviai, dalykiškai, be išankstinio nusistatymo, vadovaudamasis lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti komisijos nario ar sekretoriaus funkcijas ir pareigas.
2. Nusišalinti nuo pareigų paaiškėjus, kad parinkimo procese dalyvauja suinteresuotas asmuo, susijęs su manimi santuokos, artimos giminystės ar svainystės ryšiais.
Man išaiškinta, kad man artimi asmenys yra artimieji giminaičiai, svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris (kai partnerystė įregistruota įstatymų nustatyta tvarka), sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) ir mano įtėviai, įvaikiai, įbroliai, įseserės.
Esu įspėtas (-a), kad nesilaikydamas (-a) nešališkumo principo, pažeisiu šią nešališkumo deklaraciją ir man bus taikoma atitinkama Lietuvos Respublikos įstatymų ir kitų teisės aktų numatyta atsakomybė.

_________________________                                                         ______________________ 

(parašas)                                                                                (vardas ir pavardė) 

__________________





















Globėjo (rūpintojo) parinkimo komisijos 
darbo reglamento 
3 priedas



KVIESTINO ASMENS
KONFIDENCIALUMO PASIŽADĖJIMAS 
20__ m._____________ d. Nr. ______
 (data, numeris)
_________________
(vieta)
 
Aš, _______________________________________________________________________ ,
(vardas ir pavardė, pareigų pavadinimas ar kt.)
 
PASIŽADU:
1) užtikrinti informacijos konfidencialumą, saugoti ir tik teisės aktų nustatytais tikslais ir tvarka naudoti informaciją, kuri man taps žinoma Globėjo (rūpintojo) komisijos posėdžio parinkimo metu;
2) savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgysiu dalyvaudamas (-a) Globėjo (rūpintojo) parinkimo posėdžio metu. 

Esu įspėtas (-a), kad, pažeidęs (-usi) šį pasižadėjimą, turėsiu atsakyti už savo veiklą pagal Lietuvos Respublikos įstatymus bei atlyginti padarytus nuostolius.
Susipažindamas (-a) su pateikta medžiaga ir susipažinęs (-usi) su ja įsipareigoju laikytis Lietuvos Respublikos asmens duomenų teisinės apsaugos įstatymo nuostatų ir gerbti asmenų teisę į privatų gyvenimą.
Man išaiškinta, kad konfidencialią informaciją sudaro visa su Globėjo (rūpintojo) parinkimo komisija susijusi informacija, jeigu jos atskleidimas prieštarauja įstatymams ir daro žalą teisėtiems asmenų interesams.
 
 
 
 
_________________________                                                         ______________________  
(parašas)                                                                                     (vardas ir pavardė) 
 
 
_____________________________






Globėjo (rūpintojo) parinkimo komisijos 
darbo reglamento
4 priedas


GLOBĖJO (RŪPINTOJO) PARINKIMO KOMISIJA


POSĖDŽIO PROTOKOLAS

20   m.         Nr.   

____________
(Vieta)

Posėdis įvyko __________________________________________________________.
(posėdžio data, laikas ir vieta)
Posėdyje dalyvavo Globėjo (rūpintojo) parinkimo komisijos (toliau – Komisija), paskirtos Telšių socialinių paslaugų centro direktoriaus                   įsakymu Nr.               , nariai ir sekretorius:  
                                    (įsakymo data)                      (įsakymo numeris)
            

POSĖDYJE DALYVAVO KOMISIJOS NARIAI:

1.___________________________________________________________________________________
2.___________________________________________________________________________________
3.___________________________________________________________________________________
4. ___________________________________________________________________________________
5. ___________________________________________________________________________________
6. ___________________________________________________________________________________

POSĖDYJE NEDALYVAVO KOMISIJOS NARIAI:
1. __________________________________________________________________________________
2. __________________________________________________________________________________

POSĖDYJE DALYVAVO KVIESTINIAI ASMENYS:
1.___________________________________________________________________________________
                                                                               (vardas, pavardė, įstaigos pavadinimas)
2.___________________________________________________________________________________
   			(vardas, pavardė, įstaigos pavadinimas)
DARBOTVARKĖ:
Labiausiai _________________________________________________________________________, 
(vaiko vardas ir pavardė, gimimo data ir gyvenamoji vieta)
poreikius atitinkančio asmens/ Globos centro budinčio ar nuolatinio globotojo/ šeimynos/ vaikų globos institucijos, kurie gali tinkamai tenkinti vaiko poreikius, klausimo svarstymas.

SVARSTYTA: 
Labiausiai _________________________________________________________________________, 
(vaiko vardas ir pavardė, gimimo data ir gyvenamoji vieta)
poreikius atitinkančio asmens/ Globos centro budinčio ar nuolatinio globotojo/ šeimynos/ vaikų globos institucijos, parinkimas.

INFORMACIJA APIE GLOBOS CENTRO ATLIKTUS VEIKSMUS VYKDANT GLOBĖJO (RŪPINTOJO) PAIEŠKĄ.
________________________________________________________________________________________________________________________________________________________________________________________________________________________________________________________________________

 Komisijos posėdžio metu Globos centro paskirtas (-ti) atstovas  ______________________ Komisijos
 (pareigos, vardas, pavardė)
 nariams pristatė informaciją apie ____________________________________________________________:
                                                                       (vardas, pavardė, gimimo metai, juridinio asmens pavadinimas ir kodas)

1. Išvados dėl fizinio asmens, norinčio tapti vaiko globėju (rūpintoju), šeimynos steigėju, dalyviu, pasirengimo vaiko globai (rūpybai), šeimynos veiklai (toliau – Išvada) parengimo ir (ar) atnaujinimo data - ________________________________________________________________________________________;
2. Lūkestis (motyvacija) - _____________________________________________________________; 
3. Sveikata- _______________________________________________________________________;
4. Išvados rezoliucinė dalis - __________________________________________________________;
5. Kita svarbi informacija apie asmenį ___________________________________________________;
6. Vaikų globos instituciją - ___________________________________________________________;

KITA INFORMACIJA.
__________________________________________________________________________
                                                                                                        ( kviestinių asmenų pateikta informacija)

KOMISIJOS NARIŲ NUOMONĖS.
__________________________________________________________________________
(nuomonė, Komisijos narių siūlymai ir kt.)
Nutarta: Vadovaujantis Lietuvos Respublikos civilinio kodekso 3.264 straipsnio 5 dalimi, Vaiko globos organizavimo nuostatų, patvirtintų Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Globos organizavimo nuostatų patvirtinimo“ 43 punktu,   ______________________ parinkti  
                                                                                                                           (balsų pasiskirstymas, pvz. vienbalsiai)   
                                                                                                                                                                                                                       nepilnamečiui________________________________________, jo poreikius atitinkantį asmenį/ Globos centro
                                                                  (vaiko vardas ir pavardė, gimimo data)                           
budintį  ar nuolatinį globotoją/ šeimyną/ vaikų globos instituciją _____________________________________ ________________________________________________________________________________________.
                                                                                 (vardas, pavardė, gimimo metai, juridinio asmens pavadinimas ir kodas)



Komisijos pirmininkas	_________________		_____________________	
(parašas)	        	             (vardas ir pavardė)                                        

Komisijos sekretorius	_________________		_____________________
(parašas)	               	          (vardas ir pavardė)     
__________________________



















Globėjo (rūpintojo) parinkimo komisijos 
darbo reglamento
5 priedas


GLOBĖJO (RŪPINTOJO) PARINKIMO KOMISIJA

SPRENDIMAS 
DĖL ASMENS, PASIRENGUSIO GLOBOTI (RŪPINTI) VAIKĄ, GLOBOS CENTRO BUDINČIO AR NUOLATINIO GLOBOTOJO, ŠEIMYNOS AR GLOBOS INSTITUCIJOS PARINKIMO VAIKUI, KURIAM REIKALINGAS GLOBĖJAS (RŪPINTOJAS)


Globėjo (rūpintojo) parinkimo komisija, atsižvelgdama į ____________ posėdyje įvykusį balsavimą
                                                                      (data) 
protokolo Nr._____, vadovaujantis Vaiko globos organizavimo nuostatų, patvirtintų Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Globos organizavimo nuostatų patvirtinimo“ 43 punktu, 
		
Nusprendė, kad asmuo/ Globos centro budintis ar nuolatinis globotojas/ šeimyna/ vaikų globos institucija _______________________________, yra parenkamas globoti (rūpinti) galimą vaiką_________________          (vardas, pavardė, gimimo metai, juridinio asmens pavadinimas ir kodas)                                   
________________________________________________________________________________________ 
  (vardas, pavardę, gimimo metai, gyvenamoji vieta)
                                                       

1. Išvados dėl fizinio asmens, norinčio tapti vaiko globėju (rūpintoju), šeimynos steigėju, dalyviu, pasirengimo vaiko globai (rūpybai), šeimynos veiklai: ________________________________________________________________________________________;
  (išvados rezoliucinė dalis bei gebėjimai tenkinti vaiko poreikius)
2. Globėjo (rūpintojo) parinkimo komisijos sprendimas grindžiamas: ________________________________________________________________________________________.
(komisijos sprendimo motyvuojamoji dalis)

PRIDEDAMA. Globėjo (rūpintojo) parinkimo komisijos posėdžio protokolas ____________. ___ lapų. 
                                                                                                                                                                                              (data, registracijos numeris)
						

Komisijos pirmininkas	_________________		_____________________	
(parašas)	           	          (vardas ir pavardė)                                        

Komisijos sekretorius	_________________		_____________________
(parašas)	                 	        (vardas ir pavardė)     


__________________________




